stanford-oval/wikipedia huggingface dataset:
NRP Sirius (P1154)

| NRP Sirius |
| --- | --- |

Aluksen vaiheet
Rakentaja:  Arsenal do Alfeite, Lissabon
Laskettu vesille:  16. helmikuuta 1970
Palveluskäyttöön:  21. syyskuuta 1970
Poistui palveluskäytöstä:  1974
Loppuvaihe:  luovutettu Mosambikille 1975
Tekniset tiedot
Uppouma:  35,20 t (standardi) 40 t (kuormattu)
Pituus:  20,72 m
Leveys:  5,05 m
Syväys:  1,81 m
Koneteho:  2 × Cummins-dieselmoottoria
Nopeus:  14,1 solmua
Miehistöä:  7
Aseistus
Aseistus:  1 × Oerlikon 20 mm 2 × konekivääriä
NRP Sirius (runkonumero P1154) oli Portugalin laivaston Bellatrix-luokan partioalus.
Valmistus

Alus tilattiin Arsenal do Alfeitelta Lissabonista. Alus laskettiin vesille 16. helmikuuta 1970 ja otettiin palvelukseen 21. syyskuuta.
Palvelus

Alus on poistettu palveluksesta 1974. Se luovutettiin seuraavana vuonna Mosambikille.
It’s a Man’s World

| It’s a Man’s World Anastacia |
| --- | --- | --- |

Cover-albumin tiedot
 Julkaistu: 9. marraskuuta 2012
 Tuottaja(t): Glen Ballard
 Tyylilaji: rock, pop, hard rock
 Kesto: 48.21
 Levy-yhtiö: BMG Rights
Anastacian muut julkaisut
| Heavy Rotation 2008 | It’s a Man’s World 2012 | Resurrection 2014 |
Singlet albumilta It’s a Man’s World
 ”Dream On” Julkaistu: 26. lokakuuta 2012  ”Best of You” Julkaistu: 2. marraskuuta 2012
It’s a Man’s World on yhdysvaltalaisen laulaja-lauluntekijä Anastacian viides studioalbumi, joka julkaistiin 9. marraskuuta 2012.
Kappaleet

Ramble On – 4.36
Best of You – 4.20
Sweet Child o’ Mine – 3.58
You Can’t Always Get What You Want – 5.40
One – 3.50
Back in Black – 4.30
Dream On – 4.35
Use Somebody – 3.57
You Give Love a Bad Name – 4.04
Wonderwall – 3.57
Black Hole Sun – 4.54 (iTunes bonuskappale)
Sergio Agüero

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio Leonel Agüero
Syntymäaika: 2. kesäkuuta 1988 (ikä 36)
Syntymäpaikka: Buenos Aires, Argentiina
Pelipaikka: hyökkääjä
Pituus: 173 cm
Lempinimi: Kun
Seurat
| Vuodet | Seura | O | (M) |
| 2003–2006 | Independiente | 54 | (23) |
| 2006–2011 | Atlético Madrid | 175 | (75) |
| 2011–2021 | Manchester City | 275 | (184) |
| 2021 | Barcelona | 5 | (1) |
| Yhteensä | Yhteensä | 508 | (282) |
Maajoukkue
| 2004 | Argentiina U17 | 5 | (3) |
| 2005–2007 | Argentiina U20 | 7 | (6) |
| 2008 | Argentiina U23 | 5 | (2) |
| 2006–2021 | Argentiina | 101 | (41) |
 Seurajoukkueuran tilastot kattavat vain kansalliset sarjat.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Peking 2008 | jalkapallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Brasilia 2014 | jalkapallo |  |
| Copa America  | Copa America  | Copa America  |  |
|  Kultaa | Brasilia 2021 | jalkapallo |  |
|  Hopeaa | Chile 2015 | jalkapallo |  |
|  Hopeaa | USA 2016 | jalkapallo |  |
Sergio Leonel ”Kun” Agüero (s. 2. kesäkuuta 1988 Buenos Aires, Argentiina) on uransa päättänyt argentiinalainen jalkapalloilija, joka pelasi hyökkääjänä. Hän edusti 18 vuotta kestäneen ammattilaisuransa aikana Independienteä, Atlético Madridia, Manchester Cityä ja Barcelonaa. Hänellä on myös Espanjan kansalaisuus.
Seuraura

Sergio Agüero debytoi Independientessä kotimaansa pääsarjatasolla jo 15-vuotiaana vuonna 2003. Agüero oli useiden eurooppalaisten suurseurojen kiikarissa kauden 2005–2006 päätteeksi, ja lopulta Atlético Madrid teki hänen kanssaan kuusivuotisen sopimuksen kesäkuussa 2006. Atléticon pelaajasta maksama noin 20 miljoonan euron siirtokorvaus oli seuran historian suurin. Kaudella 2006–2007 Agüero esiintyi Atléticon paidassa 38 pääsarjaottelussa, joissa hän teki 6 maalia. Hän oli voittamassa Eurooppa-liigaa kaudella 2009–2010. Hän pelasi Atleticossa kaikkiaan 175 La Liga -ottelua, joissa teki 75 maalia.
Agüero siirtyi englantilaiseen Manchester Cityyn heinäkuussa 2011. City maksoi Agüerosta 38 miljoonaa puntaa (noin 43 miljoonaa euroa). Hän teki Valioliigakauden 2011–2012 mestaruuden ratkaisseen maalin kauden viimeisen ottelun viidennellä yliaikaminuutilla. Hän teki kaudella 23 maalia, kolmanneksi eniten Valioliigassa. Hän voitti Cityssä liigamestaruuden myös kaudella 2013–2014, jolloin hän teki 17 maalia. Hän voitti Valioliigan maalikuninkuuden kaudella 2014–2015 tehtyään 26 maalia. Seuraavalla kaudella hän teki 24 valioliigamaalia ja kaudella 2016–2017 tasan 20. Kaudella 2017–2018 hän voitti kolmannen valioliigamestaruutensa, teki 25 liigaottelussaan 21 maalia ja valittiin kauden tähdistöjoukkueeseen. Hän nousi 1. marraskuuta 2017 Cityn kaikkien aikojen parhaaksi maalintekijäksi ohi Eric Brookin tehtyään Mestarien liigan ottelussa Napolia vastaan City-uransa 178. maalin. Seuraavalla kaudella hän voitti Cityssä Valioliigan, FA-cupin ja Liigacupin mestaruudet. Valioliigassa hän teki 33 ottelussa 21 maalia. Hänet valittiin Valioliigan kauden joukkueeseen 2018−2019.
Tammikuussa 2020 Agüero nousi Englannin Valioliigan kaikkien aikojen maalintekijätilastossa neljänneksi. Hän teki tuolloin valioliigauransa 12. hattutempun, joita hän on Valioliigassa tehnyt eniten. Hän viimeisteli kauden 24 valioliigaottelussa 16 maalia. Hän teki avausmaalin voitokkaassa liigacupin loppuottelussa Aston Villaa vastaan.
Maaliskuussa 2021 Manchester City ilmoitti ettei se jatka enää Agüeron sopimusta kauden 2020–2021 jälkeen. Viimeisellä City-kaudellaan hän kärsi loukkaantumisista ja koronaviruksesta. Pelaamissaan 12 valioliigaottelussa hän teki neljä maalia Cityn voittaessa mestaruuden. Viimeisen liigaottelun kaksi maalia nostivat hänet valioliigahistorian eniten maaleja (184) yhdessä seurassa tehneeksi pelaajaksi ohi Wayne Rooneyn. Mestarien liigassa hän pelasi neljä ottelua ja viimeisteli kaksi maalia. Tappiollisessa loppuottelussa hän tuli vaihdosta kentälle. Cityn mestaruuteen päättyneessä liigacupissa hän pelasi vain 16 minuuttia puolivälierättelussa.
Agüero siirtyi ilmaissiirrolla Barcelonaan kesällä 2021. Agüero kertoi lopettavansa uransa sydänvaivojen takia joulukuussa 2021.
Seuraura > Agüeron hattutemput Valioliigassa

| 0 | 1 | 2 | 3 |
| --- | --- | --- | --- |

| Päivä | Koti/Vieras | Vastustaja | Maalimäärä |
| 10. syyskuuta 2011 | Koti | Wigan Athletic | 3 |
| 18. lokakuuta 2014 | Koti | Tottenham Hotspur | 4 |
| 10. toukokuuta 2015 | Koti | Queens Park Rangers FC | 3 |
| 3. lokakuuta 2015 | Koti | Newcastle United | 5 |
| 16. huhtikuuta 2016 | Vieras | Chelsea | 3 |
| 16. syyskuuta 2017 | Vieras | Watford | 3 |
| 20. tammikuuta 2018 | Koti | Newcastle United | 3 |
| 10. helmikuuta 2018 | Koti | Leicester City | 4 |
| 19. elokuuta 2018 | Koti | Huddersfield Town | 3 |
| 3. helmikuuta 2019 | Koti | Arsenal | 3 |
| 10. helmikuuta 2019 | Koti | Chelsea | 3 |
| 12. tammikuuta 2020 | Vieras | Aston Villa | 3 |
Maajoukkueura

Agüero on voittanut alle 20-vuotiaiden maailmanmestaruuden vuosina 2005 ja 2007. Jälkimmäisenä vuonna hänet valittiin turnauksen parhaaksi pelaajaksi ja hän oli kuudella maalillaan myös turnauksen paras maalintekijä. Hän kuului olympiakultaa voittaneeseen Argentiinan joukkueeseen Pekingissä 2008. Hän pelasi Argentiinan A-maajoukkueessa ensimmäisen kerran 2007. Hän pelasi MM-kilpailuissa 2010 ja 2014 ilman maaleja. Jälkimmäisissä kisoissa Argentiina sai hopeaa. MM-kilpailuissa 2018 hän teki kaksi maalia. Hän sai hopeaa myös Copa Americassa 2015 ja Copa América Centenariossa 2016.
Agüeron lempinimi Kun on muotoutunut japanilaisen animaatiohahmon Kum Kumin nimestä. Wanpaku Ōmukashi Kum Kum -sarja, jossa hahmo seikkaili, oli lapsena Agüeron suuri suosikki. Pienen Sergion tukka näytti Agüeron siskon mukaan samanlaiselta kuin Kum Kumilla, mutta Sergio osasi sanoa vain Kun. Hänen sukunimensä puolestaan on espanjaa ja tarkoittaa "ennettä".
Saavutukset > Joukkuesaavutukset

Alle 20-vuotiaiden maailmanmestaruus: 2005, 2007
Olympiakulta: 2008
MM-hopea: 2014
Copa American kakkossija: 2015, 2016
Argentiinan Primera Divisiónin mestaruus: 2003
Eurooppa-liigan mestaruus: 2010
Englannin Valioliigan mestaruus: 2012, 2014, 2018, 2019, 2021
FA-cup: 2019
Englannin Liigacupin mestaruus: 2014, 2016, 2018, 2019, 2020, 2021
Community Shield: 2012, 2018
Saavutukset > Henkilökohtaiset saavutukset

FIFA:n vuoden nuori pelaaja: 2007
Alle 20-v. MM-kisojen paras pelaaja (Golden Ball): 2007
Alle 20-v. MM-kisojen paras maalintekijä (Golden Shoe): 2007
Fanien valitsema Valioliigan vuoden pelaaja: 2014
Valioliigan paras maalintekijä: 2014–2015
Yksityiselämä

Agüero oli naimisissa Diego Maradonan tyttären Gianninan kanssa. He erosivat muutaman vuoden liiton jälkeen. Heillä on yksi poika, Benjamin. Agüero on tatuoinut käsivarteensa poikansa nimenlähde?.
State Route 123 (Kalifornia)

| --- | --- |
  
State Route 123 (Kalifornia)
San Pablo Avenue
 State Route 123 Kalifornian kartalla.
Pituus:  11 869 km
Osavaltio:  Kalifornia
State Route 123 on valtatie Kaliforniassa Yhdysvalloissa. Sillä on pituutta 11 869 kilometriä.
Baldur’s Gate

| Baldur’s Gate |
| --- | --- |

Kehittäjä:  BioWare Black Isle Studios
Julkaisija:  Interplay
Jakelija:  Steam ja GOG.com
Suunnittelija:  James Ohlen
Säveltäjä:  Michael Hoenig
Pelisarja:  Baldur’s Gate
Pelimoottori:  Infinity Engine
Julkaistu:   30. marraskuuta 1998
Lajityyppi:  roolipeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo ELSPA: 15+
Alusta:  Microsoft Windows, Mac OS
Jakelumuoto:  5 CD-ROM-levyä / 1 DVD-ROM-levy
  Vaatimukset  166 MHz CPU  16 MB RAM  2 MB VRAM  4X CD-ROM -asema  DirectX 5.0  300 MB kiintolevytilaa  Windows 95   
Lisää peliartikkeleitaVideopelien teemasivulla
Infobox OK   : 
| Baldur’s Gate> Yhteispisteet.Kerääjä | Baldur’s Gate> Yhteispisteet.Pisteet |
| --- | --- |
Metacritic: 91 % (perustuu 16 arvosteluun)
Arvostelupisteet
Julkaisu: Pisteet
GameSpot: 9,2/10
IGN: 9,4/10
PC Gamer US: 94/100
Baldur’s Gate on BioWaren kehittämä ja Interplayn julkaisema roolipeli. Peli on julkaistu vuonna 1998 Windowsille.
Black Isle Studios avusti pelin kehityksessä.
Peli on Baldur’s Gate -pelisarjan ensimmäinen. Peli sijoittuu Forgotten Realms -kampanjamaailmaan ja käyttää Dungeons & Dragonsin toisen version sääntöjä.
Julkaisut

Beamdogin kehittämä Enhanced Edition on julkaistu Windowsille, macOS:lle ja Linuxille.
Aiheesta muualla

Wikimedia Commonsissa on kuvia tai muita tiedostoja aiheesta .
Baldur's Gate MobyGamesissa (englanniksi)
BioWaren kotisivut
Maksimaalinen hapenottokyky

Maksimaalinen hapenottokyky eli VO2max kertoo hengitys- ja verenkiertoelimistön kyvystä kuljettaa happea maksimaalisessa fyysisessä rasituksessa. Se voidaan ilmaista joko absoluuttisena tilavuutena litraa minuuttia kohden (l/min), tai yleisemmin ruumiinpainon huomioon ottavana suhteellisena hapenottokykynä (ml/kg/min). Hapenotto kasvaa lineaarisesti rasituksen kasvaessa, kunnes VO2max saavutetaan ja kasvu pysähtyy. Rasituksen edelleen kasvaessa tästä lisäenergiantuotto tapahtuu anaerobisesti maitohappokäymisen avulla.
Mittaaminen

Maksimaalinen hapenottokyky voidaan mitata hengityskaasuanalyysillä rasitustestissä tai arvioida epäsuorasti kuntotestin perusteella. Esimerkiksi 10 km:n juoksukilpailun tuloksesta voi saada suuntaa antavan arvion:
| 10 km:n juoksu (min) | VO2max |
| --- | --- |
40: 60
50
60: 40
Keskimääräinen hapenottokyky 40–45-vuotiailla miehillä on 38 ml/kg/min ja naisilla 33 ml/kg/min. Harjoittelemattomalla henkilöllä arvo voi olla 25 ml/kg/min. Suurin mitattu hapenottokyky miesjuoksijoilla on 85 ml/kg/min (Dave Bedford ja John Ngugi) ja naisjuoksijoilla 79 ml/kg/min (Joan Benoit). Maailmanennätystulosta 96 ml/kg/min pitää hallussaan hiihtäjä Bjørn Dæhlie, jolta tulos mitattiin kilpailukauden ulkopuolella. Mikäli mittaus olisi suoritettu Dæhlien ollessa kovimmassa kunnossaan, olisi tulos luultavasti ollut yli sadan.
Mittaaminen > Cooperin testi

Arvio maksimaalisesta hapenottokyvystä (muodossa ml/kg/min) voidaan laskea tohtori Kenneth H. Cooperin kehittämästä Cooperin testistä seuraavasti:
Missä d12 on Cooperin testissä juostu matka metreinä.
Mittaaminen > Hapenkulutuksen ja juoksuvauhdin välinen yhteys

Hapenkulutus kasvaa juoksuvauhdin kasvaessa. American College of Sports Medicine (ACSM) käyttää hapenkulutuksen arviointiin laskukaavaa
VO2 = (0,2 * v) + 3,5
missä v on juoksunopeus metreinä minuutissa (m/min), ja kaava antaa arvioidun hapenkulutuksen millilitroina painokiloa kohti minuutissa (ml/kg/min).
Kaava sopii käytettäväksi tasavauhtisessa kestävyysjuoksussa. Tosiasiassa hapenkulutus seuraa juoksuvauhtia muutaman minuutin viiveellä, ja lisäksi yksilökohtainen juoksun taloudellisuus vaikuttaa asiaan. Alle 10 min kilpajuoksusuorituksille em. kaava antaa yleensä suurempia tuloksia kuin maksimihapenkulutus.
Hyvin suoritettu Cooperin testi juostaan käytännössä likimain samalla vauhdilla, millä saavutettaisiin maksimaalinen hapenkulutus maksimirasitustestissä. Niinpä e.m. kaavaa voi käyttää myös maksimaalisen hapenkulutuksen arviointiin Cooperin testin perusteella: Sijoitetaan kaavaan nopeuden v paikalle cooperin testin tulos jaettuna kahdellatoista. Cooperin testille muokattu ACSM:n laskukaava olisi
VO2max = d / 60 + 3,5 eli d=60*(VO2max-3,5), esimerkiksi 60*(44-3,5)=2430 metriä, jos hapenottokyky on 44 millilitraa/kg/minuutissa.
missä d on Cooperin testissä edetty matka. Tämä kaava antaa saman tuloksen kuin ylempänä mainittu Kenneth Cooperin kehittämä laskukaava, jos Cooper tulos on 2650 m. Cooperin kehittämässä kaavassa arvioitu VO2max kasvaa jyrkemmin Cooperin testin tuloksen kasvaessa, ja erittäin hyvillä ja huonoilla tuloksilla Cooperin kaava antaa selkeästi vääriä tuloksia. Cooperin kaava alkaa saada negatiivisia arvoja alle 505 m Cooperin testin tuloksilla, ja toisaalta esim. Kenenisa Bekelen 5000 m juoksuennätyksestä arvioitu Cooperin testin tulos 4755 m antaa hänen hapenottokyvykseen 94,44 ml/kg/min. ACSM:n kaavalla arvioiden hänen maksimaalinen hapenkulutuksensa olisi 82,75 mikä lienee lähempänä totuutta.
Eri tekijöiden vaikutus hapenottokykyyn > Ikä

Terveillä mutta liikuntaa harrastamattomilla ihmisillä maksimaalisen hapenottokyvyn on havaittu laskevan 25:n ikävuoden jälkeen noin 9% jokaista vuosikymmentä kohden. On kuitenkin näyttöä siitä, että aktiivinen liikkuminen hidastaa hapenottokyvyn laskua - urheilua koko elämänsä jatkavilla yleisurheilijoilla laskun on arvioitu olevan vain 5% vuosikymmentä kohden.
Eri tekijöiden vaikutus hapenottokykyyn > Sukupuoli

Naisilla on keskimäärin alhaisempi VO2max-arvo kuin miehillä. Tämä johtuu korkeammasta rasvaprosentista ja pienemmästä lihasmassasta.
Eri tekijöiden vaikutus hapenottokykyyn > Kestävyysharjoittelu

Harjoittelulla maksimaalista hapenottokykyä voidaan parantaa yleensä 5–15 prosenttia, joissakin tapauksissa jopa 60%. Perimä asettaa rajoituksia sille, kuinka korkeaksi VO2max voi kasvaa. Harjoittelun aiheuttama vaste hapenottokyvyssä vaihtelee huomattavasti eri yksilöiden välillä. Koska hapenkulutus on tapana suhteuttaa painoon, voivat ylipainoiset ihmiset parantaa tulostaan merkittävästi pelkästään painoa pudottamalla.
Eri tekijöiden vaikutus hapenottokykyyn > Korkeus merenpinnasta

Merkittävin tekijä hapenottokyvyssä on korkeus merenpinnasta, sillä korkeammalle noustessa ilmanpaine ja ilman happipitoisuus pienenevät ja hapenkuljetus vaikeutuu. VO2max putoaa noin 10% jokaista 1000 metriä kohden alkaen 1200 metristä. Mount Everestin huipulla (8848 m) keskimääräisen vuorikiipeilijän hapenottokyky on vain 15 ml/kg/min.
Aiheesta muualla

Maksimaalinen hapenottokyky kestävyyskunnon mittarina, Terveyskirjasto.fi
Grand Prix Legends

| Grand Prix Legends |
| --- | --- |
Kehittäjä:  Papyrus Design Group
Julkaisija:  Sierra Sports
Julkaistu:  1998
Lajityyppi:  ajopeli
Pelimuoto:  Yksinpeli, moninpeli
Ikäluokitus:  USK 0 
Alusta:  Windows
Jakelumuoto:  1 CD-ROM
  Vaatimukset  Intel Pentium 90 Mhz CPU  16MB RAM  100MB HD  2MB näytönohjain   
Oheislaite:  Näppäimistö, joystick tai ratti.
Lisää peliartikkeleitaVideopelien teemasivulla
Infobox OK    : 
Grand Prix Legends (lyhyesti GPL) on Papyrus Design Groupin kehittämä ajopeli/simulaattori, joka kuvaa vuoden 1967 Formula 1 -kautta. Pelin on julkaissut Sierra Sports vuonna 1998.
GPL ei koskaan ollut mikään myyntimenestys, ja tähän on kaksi selkeää syytä. Ensinnäkin peli vaatii konetehoa enemmän kuin keskiverto-PC sisälsi vuonna 1998, ja toiseksi pelissä simuloidaan autoja, jotka olivat oikeastikin todella vaikeita ajaa. Siitä huolimatta, ja ehkä juuri sen vuoksi, peli on saavuttanut suosiota kilpa-autosimulaattorien ystävien keskuudessa.
Pelin ohjekirja mainitsee yhdeksi vaikeudeksi että pelaajat eivät tunne autoihin kohdistuvia liikevoimia ajaessaan.
Tekniikka

Peliä varten Papyrusin aiempi ohjelmisto korvattiin ja kehitettiin uudestaan. Peli hyödynsi 16-bittistä väriä ja tuki 3Dfx:n grafiikkasuoritinta, mutta julkaisu ajoittui hetkeen jolloin laiteajurit olivat hyvin bugisia ja ohjelmistorenderöinti oli liian hidasta.
Harrastustoiminta

Vuosien saatossa ovat harrastajat tehneet GPL:ään lukemattomia grafiikkapäivityksiä autoihin ja ratoihin, satoja kokonaan uusia ratoja, apuohjelmia sekä muun muassa vuosien 1965, 1969 ja 1966 Formula 1 -autot sisältävät lisäosat.
Internetissä toimii lukuisia Grand Prix Legends -kisoja ja kokonaisia kausia järjestäviä yhteisöjä. Myös Suomessa on muutama tällainen yhteisö, kuten esimerkiksi Trellet.Net.
Harrastajat voivat mitellä toisiaan vastaan myös kierrosaikojen perusteella GPLRank-sivustolla.
Vastaanotto

GameSpot antoi pelille arvosanaksi 8.9/10 arvostelussaan.
Aiheesta muualla

Grand Prix Legends MobyGamesissa (englanniksi)
State Route 262 (Kalifornia)

| State Route 262 |
| --- | --- |
 State Route 262 Kalifornian kartalla
Maa:  Yhdysvallat
Pituus:  1,722 km
State Route 262 on valtatie Kaliforniassa, Yhdysvalloissa. Sillä on pituutta 1,722 kilometriä. Tie yhdistää Fremontissa sijaitsevat Interstate 880- ja Interstate 680 -tiet toisiinsa.
Qatarin historia

n
k
Qatarin modernin historian voidaan katsoa alkaneen 1700-luvulla, jolloin Bani Utba -klaanit vaelsivat Arabian niemimaan sisäosista Persianlahden rannikolle. Näiden klaanien joukosta Al Thani -suku sai hallintaansa Qatarin niemimaan. 1700-luvulla alueelle saapuivat myös britit, jotka pyrkivät vahvistamaan omaa kauppavaltaansa alueella. Britit ottivat Persianlahden rannikkovaltiot suojelukseensa ja suojasivat aluetta ulkoisilta uhkilta. Al-Thani -suku liittoutui brittiläisten kanssa, ja sama suku on maassa vallassa edelleen. Alueelta löydettiin öljyä toisen maailmansodan kynnyksellä, mutta varoja päästiin hyödyntämään vasta sodan päätyttyä. Öljyvarojen ansiosta maa vaurastui, mutta toisaalta öljytuloista ei hyötynyt tavallinen kansa.
Itsenäisenä valtiona Qatar on nuori. Maa itsenäistyi Ison-Britannian vetäydyttyä Persianlahden alueelta vuonna 1971. Öljyvarantojensa vuoksi Qatar oli jo itsenäistyessään vauras. Öljyvarat ovat tuoneet Qatarille taloudellisen riippumattomuuden ja vaikutusvaltaa. Toisaalta maa on kärsinyt viileistä suhteista naapurimaihinsa.
Varhaiset vaiheet

Varhaisimmat todisteet ihmisasutuksesta pienellä Qatarin niemimaalla, ovat peräisin 7000-luvulta eaa. Tähän aikaan alueen ilmasto oli nykyistä kosteampi ja mahdollisti metsästäjä-keräilijöille villiviljan keruun ja sisämaan makeanveden lähteet. 5000-luvulla eaa. Persianlahden ilmasto muuttui huomattavasti kuivemmaksi. Tämä ilmastonmuutos laukaisi varhaisen kaupungistumisen Mesopotamiassa, Egyptissä ja Indusjoen laaksossa. Näiden kolmen suuren siviilisaation kauppiaat ovat kuitenkin jättäneet Qatarin niemimaalle hyvin vähän jälkiä. Tämä johtunee siitä, että niemimaalla ei ollut vakituista asutusta. On mahdollista, että Qatarin niemimaa oli tuohon aikaan osa Dilmunia, joka mesopotamialaisissa lähteissä mainitaan kauppakumppanina Indusjoen laaksoon johtaneen kauppareitin varrella. Dilmunin tarkka sijainti on epäselvä, mutta sen otaksutaan olevan nykypäivän Bahrainin saari.
Muinaisen Mesopotamian ja Indus-kulttuurin välisestä kaupasta on sekä kirjallisia että arkeologisia todisteita. Kauppatavaran sisällöstä ei ole saatu yhtä varmoja todisteita. Mesopotamiaan lähetettyjen tavaroiden joukossa oli jalopuuta, norsunluuta, lapislatsulia, kultaa ja muita ylellisyystavaroita, kuten lasitettuja kivihelmiä. Mesopotamiasta lähetettiin hopeaa, tinaa, villatekstiilejä, oliiviöljyä ja viljaa. Kaupan tärkeyttä osoittaa se, että Dilmunissa käytetyt painot ja mitat olivat identtisiä Indusjoen laaksossa käytettyjen mittojen ja painojen kanssa, joita ei Mesopotamiassa ollut käytössä. 1000-luvulla eaa. kaupankäynti väheni, kun Mesopotamian kansat suuntasivat huomionsa pohjoiseen ja länteen. Samaan aikaan Itä-Arabian seemiläiset heimot alkoivat siirtyä paimentolaisiksi, jotka käyttivät juhtinaan kesyjä kameleita. Uudet kauppareitit heikensivät Persianlahden taloudellista merkitystä. Todisteita ihmisen toiminnasta Qatarin niemimaalla tänä ajanjaksolla on vain vähän.
Varhaiset vaiheet > Islamin tulo

Qatarin niemimaan islamilaistuminen alkoi, kun muslimiarmeijat valloittivat alueen 700-luvulla. Alueen asukkaat näyttävät seuranneet heimojensa johtajia uuden uskonnon omaksumisessa. Klassisissa arabialaisissa kirjallisissa lähteissä on vain vähän mainintoja Qatarin alueesta tältä ajalta. Alueen varhaisesta historiasta ennen 1700-lukua tiedetään vain hyvin vähän. Pääasiassa aluetta asuttivat beduiinit, jotka saivat elantonsa paimentolaisuudesta. Pieniä kalastajakyliä alueella oli vain muutamia. Vasco da Gaman johdolla löydettiin meritie Euroopasta Intiaan 1400-luvun lopulla. Ensimmäisenä eurooppalaisvaltana Persianlahdelle tulivat meriteitse portugalilaiset. Portugalilaisissa 1500-luvun kartoissa on ensimmäistä kertaa nähtävillä Qatarin niemimaa, mutta hekin välttelivät alueen matalia ja laivoille vaarallisia rantoja.
Square Kilometre Array

| Square Kilometre Array SKA |
| --- | --- |
 Taiteilijan näkemys Square Kilometre Array radioteleskoopista.
Sijainti:  Etelä-Afrikka 
Koordinaatit:  30°43′16.07″S, 21°24′40.06″E
Rakennettu:  2018–2024
Tyyppi:  radioteleskooppi, radiointerferometri
Keräämisala:  1 km2 
Aallonpituus:  70 MHz – 30 GHz
Kotisivu:  https://www.skao.int 
Square Kilometre Arrayn sijainti.
Taiteilijan näkemys Ska-antenneista yöllä.
Square Kilometre Array (SKA) on suunnitteilla oleva radioteleskooppi, joka rakennetaan Etelä-Afrikkaan, Australiaan ja Uuteen-Seelantiin. Valmistuttuaan se on maailman suurin.
Radioteleskoopin kuvaus

Radioteleskoopissa on 3 000 lautasantennia, joiden halkaisija on 15 metriä. Lisäksi siihen kuuluu 250 moduuliantennia ja 25 000 dipoliantennia. Lautasten yhteispinta-ala on neliökilometri, mistä SKA on saanut myös nimensä. Radioteleskooppista tulee spiraaligalaksin muotoinen, jonka keskustassa on kaksi tuhatta antennia ja loput tuhat ovat kiertyneinä viideksi kierteishaaraksi keskustasta ulospäin. Lautasantenneja SKA käyttää lyhyiden taajuuksien vastaanottamiseen. Keskipitkien taajuuksien vastaanottamiseen käytetään moduuliantenneja ja dipoliantenneja pitkien taajuuksien vastaanottamiseen. Antennien yhteispinta-ala on neliökilometrin. Antennien vastaanottamat taajuudet ulottuvat 70 megahertsistä 30 gigahertsiin.lähde?
Rakentaminen

Radioteleskooppi rakennetaan siten, että Australian kierteishaarat ulottuvat Uuteen-Seelantiin ja Etelä-Afrikasta ne etenevät Intian valtameren saarille. Siten se kattaa mantereen kokoisen alan. Lautasantennit on tarkoitus sijoittaa pääosin autiomaihin, joissa on mahdollisimman vähän häiriöitä. Rakennustyöt aloitettaneen vuonna 2018selvennä ja kaiken pitäisi olla valmista vuonna 2020-luvulla.
Käyttötarkoitus

SKA-teleskoopilla on tarkoitus nähdä niin varhaiseen maailmankaikkeuteen, ettei valo ollut edes vielä syntynyt. Sillä erotetaan uusia yksityiskohtia, joiden avulla pystytään tutkimaan tähtien syntyä, galaksien kehitystä, mustia aukkoja ja mitä on pimeä aine.